cyanic-selkie/wikianc huggingface dataset:
রিডল বাকু
বোত রিডল জুজি বাকু (Ridle Baku; জন্ম: ৮ এপ্রিল ১৯৯৮; রিডল বাকু নামে সুপরিচিত) হলেন একজন জার্মান পেশাদার ফুটবল খেলোয়াড়। তিনি বর্তমানে জার্মানির পেশাদার ফুটবল লীগের শীর্ষ স্তর বুন্দেসলিগার ক্লাব ভলফসবুর্গ এবং জার্মানি জাতীয় দলের হয়ে একজন মধ্যমাঠের খেলোয়াড় হিসেবে খেলেন। তিনি মূলত একজন কেন্দ্রীয় মধ্যমাঠের খেলোয়াড় হিসেবে খেললেও মাঝেমধ্যে ডান পার্শ্বীয় মধ্যমাঠের খেলোয়াড় এবং ডান পার্শ্বীয় রক্ষণভাগের খেলোয়াড় হিসেবে খেলে থাকেন।
২০১৫ সালে, বাকু জার্মানি অনূর্ধ্ব-১৮ দলের হয়ে জার্মানির বয়সভিত্তিক পর্যায়ে অভিষেক করেছিলেন। প্রায় ৫ বছর যাবত জার্মানির বয়সভিত্তিক দলের হয়ে খেলার পর, তিনি ২০২০ সালে জার্মানির হয়ে আন্তর্জাতিক পর্যায়ে অভিষেক করেছেন; জার্মানির জার্সি গায়ে তিনি এপর্যন্ত ১টি ম্যাচে অংশগ্রহণ করেছেন।
প্রারম্ভিক জীবন
বোত রিডল জুজি বাকু ১৯৯৮ সালের ৮ই এপ্রিল তারিখে জার্মানির মাইনৎসে জন্মগ্রহণ করেছেন এবং সেখানেই তার শৈশব অতিবাহিত করেছেন।
আন্তর্জাতিক ফুটবল
বাকু জার্মানি অনূর্ধ্ব-১৮, জার্মানি অনূর্ধ্ব-১৯, জার্মানি অনূর্ধ্ব-২০ এবং জার্মানি অনূর্ধ্ব-২১ দলের হয়ে খেলার মাধ্যমে জার্মানির প্রতিনিধিত্ব করেছেন। ২০১৫ সালের ১২ই নভেম্বর তারিখে তিনি নেদারল্যান্ডস অনূর্ধ্ব-১৮ দলের বিরুদ্ধে ম্যাচে জার্মানি অনূর্ধ্ব-১৮ দলের হয়ে আন্তর্জাতিক পর্যায়ে অভিষেক করেছেন। অভিষেকের মাত্র দুই দিন পর চেক প্রজাতন্ত্র অনূর্ধ্ব-১৮ দলের বিরুদ্ধে জার্মানির বয়সভিত্তিক দলের হয়ে প্রথমবারের মতো গোল করেছেন। জার্মানি অনূর্ধ্ব-১৯ দলের হয়ে তিনি ২০১৭ উয়েফা ইউরোপীয় অনূর্ধ্ব-১৯ চ্যাম্পিয়নশিপে অংশগ্রহণ করেছেন, তবে তার দল উক্ত প্রতিযোগিতায় শুধুমাত্র গ্রুপ পর্বে অংশগ্রহণ করতে সক্ষম হয়েছিল; উক্ত প্রতিযোগিতায় তিনি ২ ম্যাচে অংশগ্রহণ করেছিলেন। তিনি জার্মানি অনূর্ধ্ব-২০ দলের হয়ে ২০১৭–১৮ অনূর্ধ্ব-২০ এলিট লীগের শিরোপা জয়লাভ করেছেন, যার মাধ্যমে তার উক্ত প্রতিযোগিতার ইতিহাসে প্রথমবারের মতো শিরোপা ঘরে তুলতে সক্ষম হয়েছিল। তিনি ২০২১ উয়েফা ইউরোপীয় অনূর্ধ্ব-২১ চ্যাম্পিয়নশিপের জন্য ২০২১ সালের মার্চ মাসে প্রকাশিত ২৩ সদস্যের জার্মানি অনূর্ধ্ব-২১ দলে স্থান পেয়েছেন।
২০২০ সালের ১১ই নভেম্বর তারিখে, মাত্র ২২ বছর ৭ মাস ৩ দিন বয়সে, ডান পায়ে ফুটবল খেলায় পারদর্শী বাকু চেক প্রজাতন্ত্রের বিরুদ্ধে এক প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে জার্মানির হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচে তিনি ১৩ নম্বর জার্সি পরিধান করে একজন ডান পার্শ্বীয় মধ্যমাঠের খেলোয়াড় হিসেবে খেলেছেন। ম্যাচটি জার্মানি ১–০ গোলের ব্যবধানে জয়লাভ করেছিল।   জার্মানির হয়ে অভিষেকের বছরে বাকু মাত্র ১ ম্যাচে অংশগ্রহণ করেছেন।
মেঘা
মেঘা (বৈজ্ঞানিক নাম: Tanaecia lepidea (Butler))এক প্রজাতির মাঝারী আকারের বাদামী রঙের প্রজাপতি। এরা নিমফ্যালিডি পরিবার এবং তানাইসিয়া উপগোত্রের সদস্য।
আকার
মেঘা এর প্রসারিত অবস্থায় ডানার আকার ৬৫ - ৮০ মিলিমিটার দৈর্ঘ্যের হয়।
উপপ্রজাতি
ভারতে প্রাপ্ত মেঘা এর উপপ্রজাতি হল-
বিস্তার
ভারত (দক্ষিণ ভারত থেকে মহারাষ্ট্র, মধ্যপ্রদেশ, দ: কর্ণাটক, উড়িষ্যা, উত্তরাঞ্চল থেকে অরুণাচল প্রদেশ, উত্তর-পূর্ব ভারত), নেপাল, ভুটান,বাংলাদেশ ও মায়ানমার এ এদের দেখা যায়।
বর্ণনা
প্রজাপতির দেহাংশের পরিচয় বিষদ জানার জন্য প্রজাপতির দেহ এবং ডানার অংশের নির্দেশিকা দেখুন:-
ডানার নিম্নপৃষ্ঠের দাগ-ছোপ উপরেরই প্রায় অনুরূপ। নিম্নতলের রঙ ধূসর, হালকা কমলা ও উজ্জ্বল সাদায় মেশানো। সামনের ডানার নিম্নতলের ধূসর-সাদা বর্ডার তথা পটি টি উপরিতলের বর্ডারের তুলনায় অধিক চওড়া। সামনের ডানার ডিসকাল অংশে কোস্টার সামান্য নিচ থেকে একসারি বিভিন্ন আকৃতির কমলা ছোপ (প্রতিটি ইন্টারস্পেসে) সোজাসুজিভাবে নেমে গেছে।  উক্ত ছোপগুলির মধ্যে সবার উপরের ছোপ দুটি সর্বাপেক্ষা বৃহদ (প্রথম টি বৃহত্তম) ও লম্বাটে। কমলা ছোপগুলির বহিঃপ্রান্তে অবস্থিত কালচে বাদামি দাগগুলি একত্রিত হয়ে একটি ঢেউখেলানো বহিঃ-ডিসকাল রেখার সৃষ্টি করেছে যেটি টার্মেনের (tarmen) সাথে প্রায় সমান্তরাল ভাবে বিন্যস্ত। পিছনের ডানার নিম্নতলে ফ্যাকাশে কমলা-বাদামি ছোপের অবিচ্ছিন্ন ও বক্রভাবে সমান্তরাল একটি ডিসকাল ও একটি পোস্ট -ডিসকাল সারি বর্তমান। পোস্ট-ডিসকাল ছোপের সারিটি অধিকতর স্পস্ট। এই দুই ছোপের সারির মধ্যভাগ ফ্যাকাশে সাদা ও ধূসর। মাথা,বক্ষদেশ ও উদর উপরিতলে কালচে বাদামি এবং নিম্নতলে সাদা ও ধূসর বর্নের।
আচরণ
এই প্রজাতির উড়ান খুব শক্তিশালী। বাস্কিং বা রোদ পোহানো এদের খুবই প্রিয় বিষয়। নিচু উচ্চতায় আর্দ্র বনভূমি যুক্ত অঞ্চলে বিস্তীর্ণ এলাকা জুড়ে এদের প্রচুর সংখ্যায় দেখা যায়। জঙ্গল পথ ও জঙ্গলের ফাঁকা জায়গায় (forest clearing) এই প্রজাপতি দের ভূমির কাছাকাছি নিচ দিয়ে উড়তে লক্ষ্য করা যায়। জঙ্গলের কাছাকাছি গ্রামাঞ্চল ও শহরাঞ্চলেও এদের দর্শন মেলে। অতি-পক্ক ফল ও গাছের পাতায় বসে রস পান করতে এদের প্রায়শই দেখা যায়। পুরুষরা স্ত্রীদের অপেক্ষা বেশি একই স্থানে ঘোরাফেরা করে (territorial habit)। পাহাড়ের পাদদেশ থেকে ২০০০ মি. উচ্চতা পর্যন্ত উন্মুক্ত জঙ্গল এবং নদী ও ঝর্ণার কিনারে এদের উপস্থিতি ভালো হারে লক্ষ্য করা যায় ফেব্রুয়ারি থেকে ডিসেম্বর পর্যন্ত।
মহান শিক্ষা দিবস
ইতিহাস
স্বৈরশাসক আইয়ুব খান ক্ষমতা দখলের মাত্র ২ মাস পর ১৯৫৮ সালের ৩০ ডিসেম্বর একটি শিক্ষা কমিশন গঠন করেন। শরীফ কমিশন নামে খ্যাত এসএম শরীফের নেতৃত্বে গঠিত এই কমিশন ১৯৫৯ সালের ২৬ আগস্ট তাদের প্রতিবেদন পেশ করে। এতে শিক্ষা বিষয়ে যেসব প্রস্তাবনা ছিল তা প্রকারান্তরে শিক্ষা সংকোচনের পক্ষে গিয়েছিল।
প্রস্তাবিত প্রতিবেদনে মাধ্যমিক ও উচ্চ শিক্ষা ক্ষেত্রে ছাত্র বেতন বর্ধিত করার প্রস্তাব ছিল। ২৭ অধ্যায়ে বিভক্ত শরীফ কমিশনের ওই প্রতিবেদনে প্রাথমিক স্তর থেকে উচ্চতর স্তর পর্যন্ত সাধারণ, পেশামূলক শিক্ষা, শিক্ষক প্রসঙ্গ, শিক্ষার মাধ্যম, পাঠ্যপুস্তক, হরফ সমস্যা, প্রশাসন, অর্থবরাদ্দ, শিক্ষার লক্ষ্য ও উদ্দেশ্য বিষয়ে বিস্তারিত সুপারিশ উপস্থাপন করা হয়। আইয়ুব সরকার এই রিপোর্টের সুপারিশ গ্রহণ এবং তা ১৯৬২ সাল থেকে বাস্তবায়ন করতে শুরু করে।
শরীফ কমিশনের শিক্ষা সংকোচন নীতি কাঠামোতে শিক্ষাকে তিন স্তরে ভাগ করা হয়- প্রাথমিক, মাধ্যমিক ও উচ্চতর। ৫ বছরে প্রাথমিক, মাধ্যমিক ও ৩ বছরে উচ্চতর ডিগ্রি কোর্স এবং ২ বছরের স্নাতকোত্তর কোর্সের ব্যবস্থা থাকবে বলে প্রস্তাব করা হয়। উচ্চশিক্ষা ধনিকশ্রেণীর জন্য সংরক্ষণের ব্যবস্থা করা হয়েছিল। এজন্য পাস নম্বর ধরা হয় শতকরা ৫০, দ্বিতীয় বিভাগ শতকরা ৬০ এবং প্রথম বিভাগ শতকরা ৭০ নম্বর। এই কমিশন বিশ্ববিদ্যালয়ে স্বায়ত্তশাসনের পরিবর্তে পূর্ণ সরকারি নিয়ন্ত্রণ প্রতিষ্ঠা, বিশ্ববিদ্যালয় কলেজে রাজনীতি নিষিদ্ধ করা, ছাত্র-শিক্ষকদের কার্যকলাপের ওপর তীক্ষ্ণ নজর রাখার প্রস্তাব করে। শিক্ষকদের কঠোর পরিশ্রম করাতে ১৫ ঘণ্টা কাজের বিধান রাখা হয়েছিল। রিপোর্টের শেষ পর্যায়ে বর্ণমালা সংস্কারেরও প্রস্তাব ছিল।
বিভিন্ন ছাত্র সংগঠন আইয়ুবের এই শিক্ষানীতির বিরুদ্ধে অবস্থান নেয়। ঢাকা কলেজ ও ঢাকা বিশ্ববিদ্যালয়সহ বহু শিক্ষা প্রতিষ্ঠানে স্ব স্ব দাবির ভিত্তিতে জুলাই-আগস্ট মাস জুড়ে আন্দোলন চলতে থাকে। এ আন্দোলন কর্মসূচির ধারাবাহিকতায় ছাত্র সংগ্রাম পরিষদের নেতৃত্বে ১৭ সেপ্টেম্বর দেশব্যাপী হরতাল কর্মসূচি পালনের ঘোষণা দেয়া হয়। ওই দিন সকাল ১০টায় ঢাকা বিশ্ববিদ্যালয়ে হাজার হাজার মানুষ সমাবেশে উপস্থিত হন। সমাবেশ শেষে মিছিল বের হয়। জগন্নাথ কলেজে গুলি হয়েছে- এ গুজব শুনে মিছিল দ্রুত নবাবপুরের দিকে যাত্রা শুরু করে। কিন্তু হাইকোর্টের সামনে পুলিশ এতে বাধা দেয়। তবে মিছিলকারীরা সংঘাতে না গিয়ে আবদুল গনি রোডে অগ্রসর হয়। তখন পুলিশ মিছিলের পেছন থেকে লাঠিচার্জ, কাঁদানে গ্যাস ও গুলিবর্ষণ করে। এতে তিনজন নিহত হয়। ওই দিন সারাদেশে মিছিলে পুলিশ গুলি করে। টঙ্গীতে ছাত্র-শ্রমিক মিছিলে পুলিশের গুলিতে সুন্দর আলী নামে এক শ্রমিকেরও হত্যার খবর পাওয়া যায়।
প্রতিক্রিয়া
১৭ সেপ্টেম্বর দেশব্যাপী হরতাল কর্মসূচির পরে সারা দেশে জোর প্রতিক্রিয়া ঘটে। স্বৈরশাসক আইউব খানের রোষানলে পড়েন ছাত্র ও যুব নেতৃবৃন্দ। ১৯৬৪ সালে হুলিয়া জারি হয় ছাত্রলীগ ও ছাত্র ইউনিয়নের নয়জন ছাত্রনেতার বিরুদ্ধে। তারা হলেন সিরাজুল আলম খান, রাশেদ খান মেনন, হায়দার আকবর খান রনো, কেএম ওবায়দুর রহমান, বদরুল হায়দার চৌধুরী, শাহ মোয়াজ্জেম, রেজা আলী, গিয়াস কামাল চৌধুরী এবং আইউব রেজা চৌধুরী।
উদযাপন ও কর্মসূচি
দিবসটি উপলক্ষে গণতান্ত্রিক ছাত্র কাউন্সিল ও   বিভিন্ন ছাত্র সংগঠন আজ নানা কর্মসূচি গ্রহণ করে। কর্মসূচির মধ্যে রয়েছে গণ ছাত্র সমাবেশ শিক্ষা অধিকার চত্বরে শিক্ষা আন্দোলনে শহীদদের প্রতি শ্রদ্ধা নিবেদন, আলোচনা সভা ও মিছিল।
অ্যানিসোটা কনস্যুলারিস
অ্যানিসোটা কনসুলারিস, ফ্লোরিডা ওকওয়ার্ম মথ বা কনস্যুলার ওকওয়ার্ম মথ হল স্যাটারনিডেয়া পরিবারের একটি মথ। ১৮৯৬ সালে হ্যারিসন গ্রে ডিয়ার জুনিয়র প্রজাতিটি প্রথম বর্ণনা করেন।   এটি উত্তর আমেরিকায় পাওয়া যায়।
অ্যানিসোটা কনস্যুলারের জন্য MONA বা Hodges নম্বর হল 7718।
বিবিমবাপ
বিবিমবাপ (비빔밥) হল কোরিয়ান খাবারের এক বিশেষ ধরনের পদ। 'বিবিমবাপ' (비빔밥) শব্দটি কোরিয়ান ভাষা থেকে এসেছে যার অর্থ হল “বিবিম” (비빔) অর্থাৎ “কয়েক প্রকার খাদ্যীয় উপকরণের মিশ্রণ” এবং “বাপ”(밥) অর্থাৎ “সাদা ভাত”। 'বিবিমবাপ' সাধারণত একটি বড়ো গোল বাটিতে পরিবেশন করা হয়, যেখানে প্রথমে নিচে গরম ভাত এবং তার উপর “নামুল”(나물) অর্থাৎ সাঁতলান বিভিন্ন প্রকারের শাক্-সব্জি, কিমচি (김지), গোচুজাং(고추장) অর্থাৎ কোরিয়ান লাল লঙ্কার পেষ্ট, “কোরিয়ান পদ্ধতিতে তৈরি সয়া পেষ্ট”(된장) কিংবা “সয়া-সস্”, মাংসের কিমা (সাধারণত গরুর মাংস) দিয়ে ভাগ ভাগ করে সাজিয়ে এবং অবশেষে সবার ওপর একটি ডিমের অমলেট দিয়ে সাজিয়ে পরিবশন করা হয়। এটি খাওয়ার সময় সব উপকরণ একসাথে ভাতের সঙ্গে মিশিয়ে খাওয়া হয়। 'বিবিমবাপ' খাওয়ার এই পদ্ধতিটি কোরিয়া-দেশে অনেক পুরনো সময় থেকেই সবাই মেনে চলে এসেছে।
বিবিমবাপ হল ভাত ও বিভিন্ন উপকরণ দিয়ে মিশ্রিত একটি বিশেষভাবে সৃষ্টি করা খাবারের পদ। এটি শত শত বছর ধরে কোরিয়ান সমাজের মধ্যে একটি গুরুত্বপূর্ণ স্থান অধিকার করে এসেছে এবং আগামী দিনেও একইভাবে স্থান অধিকার করে থাকবে। প্রাচীনযুগের মানুষেরা সময় বাঁচাতে এই পদের সৃষ্টি করেছে, যেখানে ঘরে রয়ে যাওয়া কিছু সব্জি, কখনোওবা গোরুর মাংসের টুকরো বা কিমাও ব্যবহার করা হয় এবং ঘরোয়া প্রকৃতিতে অনেক দিন ধরে তৈরি করা কিছু উপকরণ (যেমন- গোচুজাং, কিমচি, হোয়াং-পো, ইত্যাদি) দিয়ে এই পদটি তৈরি করা হয়।
নামকরণের উৎস
প্রাচীণ কালে 'জোসান(조선)' যুগে রাজা "সেজো(세조)"-র  আমলে এই 'বিবিমবাপ' কথাটি 'গোলদোংবান'(골동반) নামে ঐতিহাসিক নথিতে লিপিবদ্ধ করা হয়েছিল।
'আঠারোশো শতকের' শেষের দিকে 'সিউই জনসন্ (시의 전서)' 'হাঙ্গুল্ (한굴)' ভাষায় 'বিবিমবাপ(비빔밥)' কথাটিতে পরিবর্তন করে। এই লিপিতে বিবিমবাপ প্রথমে বুবিমবাপ এবং 'গোলদোংবান'(골동반) নামে নথিবদ্ধ করা হয়েছিল।  'গোলদোংবান'(골동반)- এর 'গোল(골)' কথাটির অর্থ হলো ' মিশ্রণ' এবং ' দোং(동)' -এর অর্থ হলো 'মিশ্রণ'।
অতএব,  'গোলদোংবান'(골동반) -এর পুরো অর্থ হলো 'একই পাত্রে গরম ভাতের সাথে বিভিন্ন সুস্বাদু খাবারের মিশ্রণ'।
এরপর রাজা সুনজো(순조)- এর আমলে, যিনি ছিলেন 'জোসান’(조선) রাজত্বের ২৩-তম রাজা, তার সময়ে 'হং সক মো’(홍석모) আবার নাম পরিবর্তন করে রাখলেন 'দোংজিদাল’(동지달)।
এরপরেও অনেকবার নানারকমের নামকরণ করা হয় এবং লিপিবদ্ধ করা হয়েছে কিন্তু অবশেষে আঠারোশো শতকের' শেষের দিকে 'সিউই জনসন্’(시의 전서) যিনি ছিলেন এক খাদ্যবিশেষক, এক আভিজাত্য পরিবারের সদস্য, তিনি 'হাঙ্গুল্ (한글)' ভাষায় 'বিবিমবাপ(비빔밥)' নামকরণ করেন ‘আঠারোশো শতক থেকে উনিশশো শতকের' মাঝে। সেই থেকে এখনো পর্যন্ত এই পদটি 'বিবিমবাপ'(비빔밥) নামেই পরিচিত হয়ে আছে।
ইতিহাস
পৌরাণিক দুটি লেখা থেকে জানা গেছে 'বিবিমবাপের' উৎপত্তি ও ব্যবহার। প্রথমটি হলো “জ্যোনজু”(전주), যেখানে বলা রয়েছে “জ্যোনজু বিবিমবাপ” যেটি প্রাচীন সময়ে রাজ-দরবারের অনুষ্ঠানের জন্যে তৈরি করা হতো।
আর দ্বিতীয়টি  “লানোক্কি” (라녹기) নামে উল্লেখিত। যেটিতে লেখা আছে, আগেকারদিনে কৃষকদের স্ত্রীদের কাছে বিভিন্ন আলাদা আলাদা “সহযোগী পরিবেশণ পদ” বানানোর সময় থাকতো না, তাই তারা একটি পাত্রে সর্বরকম উপকরণ একসাথে মিশিয়ে তাদের স্বামীদের খেতে দিত।
আবার জানা গেছে আগেকারদিনের লোকেরা চন্দ্রগ্রহণের সময় এটি সবাই মিলে আনন্দের সাথে উপভোগ করতো। যেটি ঐতিহ্যগত পরম্পরায় আজও তাদের মধ্যে রয়ে গেছে এবং এখনও কোরিয়ার মানুষেরা এই পদটি বিভিন্ন উৎসবে খেয়ে থাকে। কেউ পূর্ণিমার সময়, কেউবা কোনো অনুষ্ঠানে, আবার কোথাও কৃষকরা কৃষি উৎসবে সবাই মিলে আনন্দ নিয়ে থাকে। আবার অবসর সময়ও সবাই এই পদটির সবাই আনন্দ নিয়ে থাকে।এবং এই পদটির অনেক প্রকারের হয়। বিভিন্ন ভাবে তৈরি করা যায় এই 'বিবিমবাপ' নামক পদটিকে। এটিকে সামুদ্রিক মাছ, কিংবা মাংস, কিংবা শুধু সব্জি দিয়ে বিভিন্ন ভাবে তৈরি করা যায় এবং সর্ব প্রকারের বিবিমবাপের নিজস্ব বৈশিষ্ট্য রয়েছে।
উপকরণসমূহ
'বিবিমবাপ' ব্যবহারিত উপকরণের উপর ভিত্তি করে সাধারণত অনেক প্রকারের হয়ে থাকে। সাধারণত ‘বিবিমবাপ' তৈরিতে যে সমস্ত সাঁতলানো শাক্-সব্জি ব্যবহার করা হয়, তা হল- “ওই”(오이) অর্থাৎ “শশা”; “এ্যাহোবাক”(애호박) অর্থাৎ “ধুন্দুল”; “মু”(무) অর্থাৎ “মূলো”; মশরুম; গিম; পালং-শাক্; অঙ্কুরিত সয়া-বিনস্; “গোসারি”(고사리) অর্থাৎ “ফার্ন-ব্রেক”; “দুবু”(두부) অর্থাৎ “টোফু”(সাতঁলান); লেটুস পাতা; ঝলসানো গোরুর মাংস (“গোরুর মাংসের” জায়গায় “মুরগির মাংস” কিংবা “সী-ফুড” ব্যবহার করাও যেতে পারে)। 'বিবিমবাপ' পদটি খুবই সুন্দর করে পাত্রে সাজানো হয়, বিভিন্ন রঙের উপকরণগুলিকে আলাদা আলাদা করে পাশাপাশি সাজানো হয়।  তার মধে কম করে পাঁচ ধরনের রঙিন সবজি থাকে।
দক্ষিণ কোরিয়ার পদ্ধতিতে এতে আরো উপকরণ যোগ করা হয়, তিল (ইংরেজি ভাষায় “সেসিমি সীড্” ) ও তিলের তেল( ইংরেজি ভাষায় সেসিমি”); গোচুজাং (고추장) অর্থাৎ কোরিয়ান পদ্ধতিতে তৈরি করা “লাল লঙ্গার পেষ্ট”। থাম্ব|182x182পিক্সেল|বানজান (반잔) এছাড়াও অনেক রকম উপকরণ ব্যবহৃত হয়ে থাকে যেগুলি ঘরোয়া পদ্ধতিতে তৈরি করা হয়, তথা কয়েকরকমের পেষ্ট, সস্, 'বানচান’(반잔) অর্থাৎ বিভিন্ন প্রকার সাঁতলানো সব্জি, নামুল(나물) অর্থাৎ বিভিন্ন রকম ভোক্ষণীয় সাঁতলানো ঘাস, পাতা, শাক্, ঔষধি গাছ ইত্যাদি। এইগুলি এমন ভাবে তৈরি করা হয় যাতে অনেক দিন অব্দি খাওয়া যেতে পারে।
সাধারণ ভাষায়, একটি পাত্রে মধ্যে সর্বরকম উপকরণ, গরম ভাত ও ঝলসানো মাংস বা মাংসের  কাবাব দিয়ে তৈরি এই বিশেষ পদটি হল 'বিবিমবাপ'। এটি অত্যন্ত এক সুস্বাদুকর খাবার এবং খুবই জনপ্রিয়। এটি কম ক্যালরিযুক্ত, প্রোটিনকর খাবার পদ, যা স্বাস্থ্যের জন্যে খুবই উপকারী।
জ্যোনজু বিবিমবাপ (전주 비빔밥):
থাম্ব|149x149পিক্সেল|জ্যোনজু বিবিমবাপ (전주 비빔밥) এই প্রকার “বিবিমবাপ”-টি দক্ষিণ কোরিয়াতে ঐতিহাসিক সময় থেকে গতানুগতিকভাবে মানুষজন উপভোগ করে এসেছে। এই বিবিমবাপের “ভাতটি” একটি বিশেষ প্রক্রিয়ায় তৈরি করা হয় “মাংসের স্টক” এবং “অঙ্কুরিত সয়া-বিনস”- এর সাথে। সাধারণত গোরুর মাংস ব্যবহার করা হয় এইধরনের পদে। এরপর একই প্রক্রিয়া তে পাত্রে একের পর এক উপকরণ দিয়ে সাজানো হয়। কিছু বিশেষধরনের উপকরণ যেমন- “হোয়াং-পো”(황포) অর্থাৎ “কোরিয়ান হলুদ জেলি”; “গোচুজাং”(고추장); “জ্যোপজাং”; মাংসের কাবাব; “কোংনামুল-গুকবাপ”(콩나물국밥) যোগ করা হয়। শুধুমাত্র কোরিয়াতেই নয়, বাকিদেশ গুলিতেও এটি খুবই জনপ্রিয়।
দোলসোত্ বিবিমবাপ (돌솥 비빔밥):
থাম্ব|162x162পিক্সেল|দোলসোত্ বিবিমবাপ (돌솥 비빔밥) এই প্রকার 'বিবিমবাপ' পাথরের তৈরি পাত্রেই একদম গরম থাকা অবস্থায় পরিবেশন করা হয়। সাধারণত এই পদটিতে ডিমের ওমলেট দেওয়া হয়। আবার ডিমের ওমলেট- এর জায়গায় শুধু কুসুম দিয়েও পরিবেশন করা হয়।
সবার প্রথমে এই পাত্রের ভিতর সর্বএ তিলের তেল (সেসিমি অয়েল) লাগিয়ে নেওয়া হয়। এরপর একমুঠো ভাত তাতে দিয়ে বাকি উপকরণ তার উপর সাজিয়ে দিয়ে এবং শেষে অমলেট বা শুধু কাঁচা ডিমের কুসুম দিয়ে পাত্রটিকে আগুনের ওপর হলাকা আঁচে বসানো হয়, যতক্ষণ না নিচের পাত্র লাগোয়া ভাত গুলি হালকা লাল এবং হালকা কড়কড়ে হয়ে যায়। তারপর সেটিকে পরিবেশন করা হয়।
জিন্জু বিবিমবাপ (진주 비빔밥):
“জিন্জু বিবিমবাপ” হল এমন এক প্রকার পদ, যেটি খুবই কম সময়ে তৈরি করা যায়। “জিন্জুসং” যুদ্ধের সময় এই প্রকার পদটির উৎপত্তি হয় বলে এর নাম 'জিন্জু বিবিমবাপ”। এই পদটি তৈরিতে যাতে সময়ও কম লাগে এবং যুদ্ধের জন্যে প্রস্তুতকারী সৈন্যরা বেশি সময় ব্যয় না করে পেট ভরে খেতে পারে, তার জন্যে এই রকম পদের সৃষ্টি করা হয়েছিল। এই পদটিতে কিছু সাঁতলান তাজা সবজি, কাঁচা মাংসের কিমা ঘরোয়া পদ্ধতিতে তৈরি করা কিছু উপকরণ দিয়ে মিশ্রিত, এবং সাদা ভাতের সাথে পরিবেশণ করা হত। সেই সময় থেকেই এই পদের সৃষ্টি এবং নামকরণ। আজও এর আনন্দ সবাই উপভোগ করে। অতি অত্যন্ত সুস্বাদু ও প্রোটিনকারি পদ, স্বাস্থ্যের জন্যে খুবই উপকারী।
হয়েদ্যপবাপ (회덮밥):
এই পদটিতে সামুদ্রিক মাছ দিয়ে তৈরি করা হয়। এটিতে ভাতের ওপর সাঁতলানো কিছু সবজি, লেটুস পাতা, তিলের তেল, ছোগোচুজাং(“초고추장” – এটি একটি সস্, যেটি ভিনিগার, গোচুজাং এবং চিনি দিয়ে তৈরি) একই প্রক্রিয়ায় সাজিয়ে  এবং সর্বশেষে যে কোনো এক প্রকারের সামুদ্রিক মাছ (যেমন - টুনা, রক্ ফিস্, স্যালমন্,হেলিবাট ইত্যাদি) ওপরে দিয়ে সাজিয়ে পরিবেশণ করা হয়।
আল-বাপ (알밥):
এই প্রকার বিবিমবাপে “মাছের ডিম”(যেমন – টুনা মাছের ডিম অথবা স্যালমন্ মাছের ডিম) দেওয়া হয়। এছাড়া আবার এই প্রকার 'বিবিমবাপে' ভাজা মাছের টুকরোও দিয়ে থাকা হয়। সুতরাং বাকি ধরনের বিবিমবাপগুলির মতই একই প্রকারে সমস্ত উপকরণ ভাতের ওপর একের পর এক সাজিয়ে অবশেষে মাছের ডিম বা ভাজা মাছের টুকরো দিয়ে এবং ঘরোয়া প্রক্রিয়ায় তৈরি  সস্ দিয়ে পরিবেশণ করা হয়।
এছাড়াও
ইয়াকছো বিবিমবাপ (약초비빔밥)
আন্দোং বিবিমবাপ (안동 비빔밥)
ইত্যাদি।
বাংলা ব্যাঙ্গার্স
বাংলা ব্যাঙ্গার্স (Bangla Bangers) ডিসকাভারি চ্যানেলে প্রচারিত একটি বাস্তবধর্মী টেলিভিশন সিরিজ। এই অনুষ্ঠানে অপেশাদার বাংলাদেশী গাড়ি নির্মাতা লীপু, এবং একজন ককনি মেকানিক বার্নিকে দেখানো হয়ে থাকে। প্রতি পর্বে তারা পুরানো ঝরঝরে একটি গাড়িকে ঝকঝকে নতুন একটি গাড়িতে পরিবর্তন করে থাকেন।
লীপুর পূর্ণ নাম নিজামুদ্দীন আউলিয়া। নব্বইএর দশকের শুরুতে বাংলাদেশ টেলিভিশনে প্রচারিত ইত্যাদি অনুষ্ঠানে লীপুর তৈরি করা ফেরারি গাড়ি প্রদর্শনের মাধ্যমে তিনি সবার নজর কাড়েন। ঢাকায় তার ঘরের গ্যারেজে বসে তিনি ল্যাম্বর্গিনি, ফেরারি প্রভৃতি গাড়ির অনুরূপ গড়নের গাড়ি তৈরি করেছিলেন।
ব্রিলুইন জোন
উল্টা ল্যাটিসের মধ্যকার সেই সকল k মানের সঞ্চার পথ হল ব্রিলুইন জোন যেগুলো ব্রাগ প্রতিফলন (ব্রাগের শর্ত 2k.G+G²=0) অনুসরণ করে৷দেখা যায় a বাহু বিশিষ্ট বর্গ ল্যাটিসের প্রথম ব্রিলুইন জোন হয় এমন একটি বর্গ যার এক বাহুর দৈর্ঘ্য 2π/a ৷
ত্রিমাত্রিক ঘন ল্যাটিসের ব্রিলুইন জোন গঠনে নিম্নের সমীকরনণটি ব্যবহৃত হয়
hkx+kky+lkz= -(π/a)(h²+k²+l²)
যেখানে a হল ঘনকের এক প্রান্তের দৈর্ঘ্য৷এক্ষেত্রে প্রথম ব্রিলুইন জোন হল একটি কিউব যার এক বাহুর দৈর্ঘ্য 2π/a ৷
মাতাফ
মাতাফ কাবাঘরের চারদিকের খোলা তাওয়াফের স্থানকে বলা হয়।
অন্যান্য ব্যবহার
মূলত তাওয়াফের জন্য ব্যবহৃত হলেও জামাতের সময় হলে এই স্থানে নামাজ আদায় করা হয়। নামাজ শেষে পুনরায় তাওয়াফ শুরু হয়। পূর্বে জমজম কূপ মাতাফেই অবস্থিত ছিল। পরে ভূপৃষ্ঠ থেকে কূপের অংশ সরিয়ে নেয়া হয় এবং পাম্পের সাহায্যে পানি উত্তোলন শুরু হয়। বর্তমানে এই ব্যবস্থা রয়েছে।
থাম্ব|250x188পিক্সেল|চিত্র-২:জমজম কূপের প্রবেশদ্বার
কালেক্টরেট ভবন, বরিশাল
কালেক্টরেট ভবন বাংলাদেশের বরিশাল জেলার সদর উপজেলায় অবস্থিত বাংলাদেশ প্রত্নতাত্ত্বিক অধিদপ্তর কর্তৃক সংরক্ষিত নিম্ন-গাঙ্গের অববাহিকার নির্মিত ঔপনিবেশিক শাসনামলের প্রথম প্রশাসনিক ভবন।
বর্ণনা
এটি উপনিবেশিক শাসকামলের স্থাপত্য ঐতিহ্যের একটি স্মারক নিদর্শন হিসেব সংরক্ষিত এই ভবনটি বাংলাদেশে নির্মিত ইতিহাসের প্রথম প্রসাশনিক ভবন। বরিশাল এর এই ভবনে উপস্থাপন করা হয়েছে এই কালেক্টরেট ভবনের ইতিহাস, স্থাপত্যিক সংক্ষিপ্ত বিবরণ, নির্মাণ উপকরণ ও বিভিন্ন ধরনের নিদর্শন। প্রততাত্ত্বিক নিদর্শনের মধ্যে রয়েছে কালেক্টর ভবনের পুরাতন সকল আসবাবপত্র, পাথরের মূর্তি, পোড়ামাটির ফলক, কারুকার্যখচিত ইট, উৎকীর্ণ নানা লিপি, পুরনো মুদ্রা, বিভিন্ন ধরনে তৈজসপত্রসহ নিয়ে প্রায় ২ শতাধিক নানা নিদর্শন এবং উপাদান।
ইতিহাস
ঝালকাঠীর জেলার নলছিটি উপজেলার অর্ন্তগত “বারৈকরণ” সুলতানী এবং মুঘল আমলের প্রধান বাণিজ্যিক কেন্দ্র হিসেবে পরিচিত হয়েছিল। ব্রিটিশ কোম্পানি আমলে অনেক গুরুত্বপূর্ণ দাপ্তরিক এবং এখানে প্রশাসনিক কার্যালয় প্রতিষ্ঠিত হবার পরে এই স্থানটির গুরুত্ব আরো অনেকগুন বৃদ্ধি পেতে থাকে। স্থানটির অবস্থান, এখানের ক্রমবর্ধমান অসন্তোষ, কৃষক বিদ্রোহ এবং প্রতিকূল যোগাযোগ ব্যবস্থার ফলে তখন সদর দপ্তরটি স্থানান্তরের প্রয়োজনীয়তা দেখা দিয়েছিল। সম্ভবত স্থানটির নিরাপদ ভৌগোলিক অবস্থান, কলকাতা থেকে ঢাকা আসার মধ্যবর্তী স্থানে অবস্থিত বলে সদর দপ্তর বারৈকরণ হতে বাকেরগঞ্জ এ স্থানান্তরে আগ্রহী হয়ে ওঠে। তৎকালীন ইস্টইন্ডিয়া কোম্পানী দেওয়ানী লাভ করার পর লর্ড ক্লাইভ ১৭৭১ সালে বাকেরগঞ্জে এক দরবার অনুষ্ঠানে এই সিদ্ধান্তের কথা জানা যায়। ১৭৯২ খ্রিষ্টাব্দে স্যামুয়েল মিডলটন সুন্দরবন কমিশনারের দায়িত্ব পাওয়ার পরেই এই সদর দপ্তরটি বারৈকরণ হতে বাকেরগঞ্জে স্থানান্তরের সিদ্ধান্ত গ্রহণ করে সিভিল কোর্ট, সহকারী কালেক্টরেটের কার্যালয়ে বাকেরগঞ্জে স্থানান্তরিত করা হয়। ১৭৯৭ খ্রিষ্টাব্দে তৎকালীন ইংরেজ গর্ভণর জেনারেল জনশোর ৭নং রেগুলেশন এ সুন্দরবন কমিশনারের পদ বিলুপ্ত করার পরে বাকেরগঞ্জ কে একটি আলাদা জেলা হিসেবে ঘোষণা করা হয়।
সুন্দরবন এর কমিশনার স্যামুয়েল মিডলটন বাকেরগঞ্জে আগাবাকেরের গোলাবাড়ীতে নির্মিত প্রথম প্রশাসনিক কার্যক্রম শুরু করেছিলেন। যদিও দাপ্তরিক ভবনগুলোর অস্তিত্ব তখন কালের গর্ভে বিলীণ হয়ে গিয়েছিল। ক্রমবর্ধমান এই প্রশাসনিক ও দাপ্তরিক সকল কর্মকাণ্ড বৃদ্ধি পাওয়ায় ফলে এই দপ্তরও স্থানান্তরের প্রয়োজনীয়তা দেখা দিয়েছিল। ১৮২১ সালের দিকে ‘ কালেক্টরেট ভবন’ নামের এই বর্তমান দ্বিতল ভবনটি স্থাপন করা হয়। ১৮১৭ খ্রিষ্টাব্দে বাকেরগঞ্জ একটি পূর্ণাঙ্গ জেলা হিসেবে কালেক্টরেটের মর্যাদা লাভ করার পরে এখানে প্রথম কালেক্টর নিযুক্ত হয়েছিলেন উইলিয়াম হান্টার। শতাব্দীর পুরনো এই জরাজীর্ণ এই ভবনটি আজ বরিশাল বিভাগীয় জাদুঘর-এ রূপ নিয়েছে। ১৯৭৯ সালের দিকে পি.ডব্লিউ.ডি বরিশাল এর এই পুরোনো কালেক্টরেট ভবনকে ব্যবহার অনুপযোগী ঘোষণা ও ১৯৮৪ সালের দিকে ভবনটি পরিত্যক্ত ঘোষণা করা হয়। ২০০৪ সালে বাংলাদেশ সরকার এই ভবনটি সংরক্ষিত পুরাকীর্তি ঘোষণা করে গেজেট বিজ্ঞপ্তি প্রকাশ করে। ২০০৫ সালে প্রত্নতত্ত্ব অধিদপ্তরের কাছে পুরাতন কালেক্টরেট ভবন হস্তান্তর করা হয়।
২০০৫ সালে এই ভবন সংস্কার করে বরিশাল বিভাগীয় জাদুঘরে রূপান্তর করা হয়। ২০০৬ সালে কালেক্টর ভবনের সংস্কার শেষ হয় এবং বিভাগীয় জাদুঘরে রূপান্তরিত করা হয়। ২০০৭ সালের শেষ দিকে এই প্রকল্পের কাজ শেষ হয়।
কম্পিউটার নিরাপত্তা
thumb|right|200px|নেভি সাইভার ডিফেন্স অপারেশনস কমান্ড, দলটি যুক্তরাষ্ট্রের নৌবাহিনীর অনুমোদনহীন ইনফরমেশন সিস্টেমে ক্রিয়াকলাপ নিয়ন্ত্রণ করে।
আকস্মিক দুর্ঘটনাজনিত কারণে বা অবাঞ্ছিত ব্যক্তি কর্তৃক কম্পিউটারের ব্যবহৃত তথ্যের ক্ষতিসাধন, পরিবর্তন বা গোপনীয়তা ফাঁসের বিরুদ্ধে নিরাপত্তামূলক ব্যবস্থাকে কম্পিউটারের নিরাপত্তা বলে। প্রশাসনিক ও কারিগরি, দুই ধরনের নিরাপত্তা ব্যবস্থা গ্রহণের প্রয়োজন হয়।
প্রকারভেদ
কম্পিউটারের নিরাপত্তা ব্যবস্থা দুই রকমের হয়ে থাকে; বাহ্যিক নিরাপত্তা ও অভ্যন্তরীণ নিরাপত্তা।
কার্যপ্রণালী
নিরাপত্তার উদ্দেশ্যে গোপনীয় তথ্যগুলো কম্পিউটারের বিশাল তথ্য ভাণ্ডার ও পরিচালনা ব্যবস্থা থেকে পৃথকভাবে নিরাপত্তা কার্নেল বা অত্যাবশ্যকীয় অংশে সংরক্ষণ করা হয়।
পরিসংখ্যানবিদরা অনেক সময় বিপুল সংখ্যক লোকের ব্যক্তিগত তথ্য সংগ্রহ করে কম্পিউটারের সাহায্যে সামগ্রিক প্রতিবেদন তৈরি করেন। যেমন, আদমশুমারির সময় এমনটি করা হয়। এসব ক্ষেত্রে ব্যক্তিগত তথ্য গোপন রাখা খুব কষ্টকর। বিভিন্ন তথ্যকে গোপন কোডের মাধ্যমে সংরক্ষণ করে গোপনীয়তা রক্ষা করা সম্ভব।
জলপ্রপাত
জলপ্রপাত বা ঝরনা হল এমন একটি প্রাকৃতিক অবকাঠামো যেখানে নদী বা নদীর শাখার জল খুব দ্রুতগতিতে পড়ে অথবা পাহাড় বা উচ্চতর এলাকার উচ্চতার প্রান্ত থেকে জল নিম্নস্থানে পতিত হয়। এটি একটি মন্ত্রমুগ্ধ দর্শন তৈরি করে যা যুগ যুগ ধরে মানুষকে মুগ্ধ এবং অনুপ্রাণিত করে এসেছে। জলের এই মোহনীয় ক্যাসকেডগুলি বিশ্বব্যাপী বিভিন্ন স্থানে পাওয়া যায়, যা প্রকৃতির সৃষ্টির শ্বাসরুদ্ধকর বৈচিত্র্য এবং সৌন্দর্য প্রদর্শন করে। প্রচন্ড দৈত্যদের থেকে যারা সূক্ষ্ম সূক্ষ্ম কৌশলের দিকে মনোযোগ দেয় যা গোপনীয়তাকে ফিসফিস করে, প্রতিটি জলপ্রপাতের নিজস্ব অনন্য আকর্ষণ রয়েছে, যা দর্শনার্থী এবং অভিযাত্রীদের তাদের বিস্ময়-অনুপ্রেরণাদায়ক উপস্থিতি প্রত্যক্ষ করতে আকর্ষণ করে। সবুজ অরণ্যের গভীরে বাসা হোক, মহিমান্বিত পাহাড় থেকে নেমে আসা হোক বা দূরবর্তী পর্বতমালায় লুকিয়ে থাকুক, জলপ্রপাতগুলি প্রাকৃতিক জগতের কাঁচা শক্তি এবং নির্মল প্রশান্তিকে এক আভাস দেয়, যারা তাদের মুখোমুখি হয় তাদের হৃদয় ও মনে একটি অমোঘ ছাপ ফেলে।
সংজ্ঞা এবং পরিভাষা
একটি জলপ্রপাত সাধারণত একটি নদীর একটি বিন্দু হিসাবে সংজ্ঞায়িত করা হয় যেখানে পানি একটি উল্লম্ব উচ্চতা থেকে প্রবাহিত হয় যা কাছাকাছি বা সরাসরি উল্লম্ব। ২০০০ সালে মাবিন উল্লেখ করেছিলেন যে "মুখেরর অবস্থান এবং ডুবে যাওয়া পুল এর মধ্যে অনুভূমিক দূরত্ব জলপ্রপাতের উচ্চতার c ২৫% এর বেশি হওয়া উচিত নয়।" জলপ্রপাত শ্রেণীবদ্ধ করার জন্য বিভিন্ন ধরনের এবং পদ্ধতি আছে। কিছু বিশেষজ্ঞ নদীপ্রপাতকে একটি উপবিভাগ হিসাবে অন্তর্ভুক্ত করেছেন। একটি কি নিয়ে জলপ্রপাতের গঠিত তা নিয়ে বিতর্ক রয়েছে।
গবেষণা
২০ শতকের দ্বিতীয়ার্ধে জলপ্রপাত বিষয়ে অধ্যয়ন নাটকীয়ভাবে বৃদ্ধি পেয়েছে। অসংখ্য জলপ্রপাত গাইডবুক লেখা হয়েছে, এবং ওয়ার্ল্ড ওয়াটারফল ডাটাবেস হল একটি ওয়েবসাইট যা হাজার হাজার জলপ্রপাত তালিকাভুক্ত করে।
গঠন
জলপ্রপাতগুলি সাধারণত এমন অঞ্চলে তৈরি হয় যেখানে নদী বা স্রোতের গ্রেডিয়েন্ট বা উচ্চতায় হঠাৎ পরিবর্তন হয়। গঠন প্রক্রিয়ায় সাধারণত ক্ষয় হয়, যা তখন ঘটে যখন প্রবাহিত জলের শক্তি ধীরে ধীরে নদীর তলদেশ তৈরি করা পাথর এবং পলিকে দূরে সরিয়ে দেয়। সময়ের সাথে সাথে, এই ক্ষয়টি একটি খাড়া ড্রপ বা লেজের সৃষ্টির দিকে নিয়ে যায়, যার ফলে জলপ্রপাতের সৃষ্টি হয়।
বৈশিষ্ট্য
জলপ্রপাতগুলি আকার, উচ্চতা এবং প্রস্থে ব্যাপকভাবে পরিবর্তিত হতে পারে। কিছু জলপ্রপাত ছোট এবং সূক্ষ্ম, অন্যগুলি বিশাল এবং শক্তিশালী। একটি জলপ্রপাতের উচ্চতা বংশের সর্বোচ্চ বিন্দু থেকে নীচের প্লাঞ্জ পুল পর্যন্ত পরিমাপ করা হয়। প্রস্থ বলতে জলপ্রপাত দ্বারা আচ্ছাদিত অনুভূমিক দূরত্বকে বোঝায়। বৃষ্টিপাত এবং ঋতুর মতো কারণের উপর নির্ভর করে একটি জলপ্রপাতের উপর দিয়ে পানির গড় প্রবাহও ভিন্ন হয়, একটি মৃদু ট্রিকল থেকে গর্জনকারী প্রবাহ পর্যন্ত।
জলপ্রপাতের প্রকারভেদ
জলপ্রপাতগুলিকে তাদের আকৃতির উপর ভিত্তি করে বিভিন্ন প্রকারে শ্রেণীবদ্ধ করা যেতে পারে এবং যেভাবে জল ফোঁটার উপর দিয়ে নেমে আসে। কিছু সাধারণ ধরনের জলপ্রপাতের মধ্যে রয়েছে ক্যাসকেড, টায়ার্ড, প্লাঞ্জ, পাঞ্চবোল, হর্সটেইল, ফ্যান, সেগমেন্টেড এবং ছানি। ক্যাসকেড জলপ্রপাতগুলিতে অগভীর ধাপ বা সোপানের একটি সিরিজ রয়েছে, যখন টায়ার্ড জলপ্রপাতগুলি একাধিক স্বতন্ত্র ফোঁটা নিয়ে গঠিত। প্লাঞ্জ জলপ্রপাতগুলি একটি সোজা ড্রপ দ্বারা চিহ্নিত করা হয়, প্রায়শই গোড়ায় একটি গভীর নিমজ্জন পুল তৈরি করে। পাঞ্চবোল জলপ্রপাতগুলির একটি সরু উপরের অংশ রয়েছে যা জল নামার সাথে সাথে প্রশস্ত হয়, এটি একটি পাঞ্চ বাটির মতো। হর্সটেইল জলপ্রপাতগুলি অন্তর্নিহিত বিছানার সাথে অবিচ্ছিন্ন যোগাযোগ বজায় রাখে, একটি সূক্ষ্ম পর্দার মতো চেহারা তৈরি করে।
উল্লেখযোগ্য জলপ্রপাত
বিশ্বজুড়ে অসংখ্য জলপ্রপাত তাদের সৌন্দর্য এবং লোভনীয়তার জন্য বিখ্যাত। কিছু উল্লেখযোগ্য জলপ্রপাতের মধ্যে রয়েছে নায়াগ্রা জলপ্রপাত (উত্তর আমেরিকা), অ্যাঞ্জেল জলপ্রপাত (ভেনিজুয়েলা), ভিক্টোরিয়া জলপ্রপাত (আফ্রিকা), ইগুয়াজু জলপ্রপাত (আর্জেন্টিনা/ব্রাজিল) এবং গালফস (আইসল্যান্ড)। এই জলপ্রপাতগুলি প্রতি বছর লক্ষ লক্ষ দর্শনার্থীদের আকর্ষণ করে এবং বিশ্বের প্রাকৃতিক বিস্ময় হিসাবে বিবেচিত হয়।
সংরক্ষণ
জলপ্রপাতের সংরক্ষণ ও সংরক্ষণ তাদের প্রাকৃতিক সৌন্দর্য এবং পরিবেশগত মান বজায় রাখার জন্য অত্যন্ত গুরুত্বপূর্ণ। অনেক জলপ্রপাত সুরক্ষিত এলাকার মধ্যে অবস্থিত, যেমন জাতীয় উদ্যান বা প্রকৃতি সংরক্ষণ, যেগুলির লক্ষ্য তাদের অখণ্ডতা এবং পার্শ্ববর্তী বাস্তুতন্ত্র রক্ষা করা। দূষণ প্রতিরোধ, পর্যটন নিয়ন্ত্রণ এবং টেকসই অনুশীলনের প্রচারের প্রচেষ্টা এই দুর্দান্ত প্রাকৃতিক বৈশিষ্ট্যগুলির দীর্ঘমেয়াদী বেঁচে থাকা এবং উপভোগ নিশ্চিত করতে সহায়তা করে।
মল্লিক
বাঙালি বংশ পদবী। আরবি মালিক’ বা মলিক’ শব্দ থেকে এসেছে মল্লিক’ বংশ পদবী। ফারসি মালিক শব্দজাত মল্লিক ভূম্যাধিকারী বা জোতদারের উপাধি। গ্রাম প্রধান বা সমাজের প্রধান ব্যক্তি মল্লিক। আবার লিপিকুশল রাজকর্মচারিকে মোগল আমলে মল্লিক বা সুলেখক আখ্যা দেয়া হতো বলেও ধারণা করা হয়। বাংলাদেশ ও ভারতের পশ্চিমবঙ্গে মল্লিক বংশের লোকের আবসস্থল।
মল্লিক বলতে নিচের ব্যক্তিদের বোঝাতে পারে:
রফিক আজম
রফিক আজম (জন্মঃ ২৯ ডিসেম্বর, ১৯৬৩) বাংলাদেশের একজন স্থপতি। ২০১২ সালে তিনি স্থাপত্যশিল্পে অবদান রাখার জন্য সম্মানজনক ‘লিডিং ইউরোপিয়ান আর্কিটেক্ট ফোরাম’ পুরস্কার লাভ করেন।
পরিবার
রফিক আজম এর স্ত্রী ড. আফরোজা আক্তার ও একমাত্র সন্তান আরাফকে নিয়েই তার সংসার। তার স্ত্রী জাতিসংঘে কাজ করেন। বর্তমানে তিনি বিভিন্ন বিশ্ববিদ্যালয়ে খন্ডকালীন শিক্ষক হিসেবে শিক্ষকতা করছেন।
বাংলাদেশ ইন্টারন্যাশনাল টিউটরিয়াল
বাংলাদেশ ইন্টারন্যাশনাল টিউটোরিয়াল (সংক্ষেপে: বি.আই.টি.) হলো বাংলাদেশের রাজধানী ঢাকায় অবস্থিত একটি ইংরেজি মাধ্যম স্কুল। বাংলাদেশ ইন্টারন্যাশনাল টিউটরিয়াল ১৯৮৩ সালে প্রতিষ্ঠিত হয়। এটি একটি ইংলিশ মিডিয়াম স্কুল। এখানে অক্সফোর্ড কারিকুলাম ভিত্তিতে পাঠদান করা হয়। ঢাকা শহরে ৬টি ক্যাম্পাস নিয়ে প্রতিষ্ঠিত এ বিদ্যালয়টি (ও-লেভেল) এবং উন্নত স্তরের (এ-লেভেল) পরীক্ষার জন্যে লন্ডন বোর্ড অনুযায়ী পরিচালিত হয়।
পাঠ্যক্রম
২০১০ সালে, ৪৭ জন বিআইটি শিক্ষার্থী এডিনবার্গের পুরস্কার জিতে। ২০১২ সালে ও-লেভেলের পরীক্ষায় বিশ্বব্যাপী শীর্ষ ৬৩ জন অর্জনকারীদের মধ্যে বাংলাদেশি দুই বিআইটি শিক্ষার্থী রয়েছে।
কার্যক্রম
বিআইটি-তে বিতর্ক, নাটক, কবিতা এবং নাচ, বিজ্ঞান মেলা পড়ালেখারর বাইরে অতিরিক্ত কার্যক্রম হিসেবে রয়েছে।  এতে প্রতিবছর বিজ্ঞান মেলা এবং কবিতা প্রতিযোগিতা অনুষ্ঠিত হয়।
অষ্টাধ্যায়ী
অষ্টাধ্যায়ী (দেবনাগরী: अष्टाध्यायी) ব্যাকরণ যা প্রাথমিক ইন্দো-আর্য: সংস্কৃতের রূপ বর্ণনা করে। প্রায় ৫০০ খ্রিস্টপূর্বাব্দে, সংস্কৃত ভাষাবিদ ও পণ্ডিত পাণিনি কর্তৃক রচিত, এটি ভাষাকে তার সময়ের বর্তমান হিসাবে বর্ণনা করে, বিশেষ করে মডেল বক্তার সেরা অংশের উপভাষা ও নিবন্ধন, যা পাণিনি নিজেই সিস্টা বলে উল্লেখ করেছেন। কাজটি ভাষার পুরোনো বৈদিক রূপের জন্য নির্দিষ্ট কিছু বৈশিষ্ট্য, সেইসাথে লেখকের সময়কার কিছু দ্বান্দ্বিক বৈশিষ্ট্যগুলির জন্যও কাজ করে।
অষ্টাধ্যায়ীর তিনটি সহায়ক গ্রন্থ দ্বারা পরিপূরক: অক্ষর-সমন্বয়, ধাতুপাঠ ও গণপাঠ।
ব্যুৎপত্তি
অষ্টাধ্যায়ীর দুটি শব্দ অতা-, 'অষ্ট' (আট) ও আধ্যায় (অধ্যায়) দিয়ে তৈরি, এইভাবে আট-অধ্যায়ের বই।
ব্যাকরণগত ঐতিহ্য
১০০০ খ্রিস্টপূর্বাব্দে, প্রোটো-ইন্দো-আর্য ভাষার প্রাচীন সত্যায়িত রূপে রচিত বিশাল স্তোত্র ঋগ্বেদে সংহত করা হয়েছিল, যা বৈদিক ধর্মের প্রচলিত ভিত্তি তৈরি করে, প্রজন্ম থেকে প্রজন্মে পুরোপুরি মৌখিকভাবে প্রেরণ করা হয়।
পরবর্তী শতাব্দীতে, জনপ্রিয় অভিভাষণ বিকশিত হওয়ার সাথে সাথে, বৈদিক ধর্মের অভিভাবকদের মধ্যে উদ্বেগ ক্রমবর্ধমান যে 'দুর্নীতি' ছাড়াই স্তোত্রগুলি প্রেরণ করা একটি জোরালো, পরিশীলিত ব্যাকরণগত ঐতিহ্যের উত্থান ঘটায়ভাষাগত বিশ্লেষণের অধ্যয়ন জড়িত, বিশেষ করে ব্যাকরণের পাশাপাশি ধ্বনিবিজ্ঞান। শতাব্দী দীর্ঘ এই প্রচেষ্টার উচ্চতম পয়েন্ট ছিল পাণিনির অষ্টাধ্যায়ী, যা তার আগে অন্য সকলকে গ্রহণ করেছিল।
বিন্যাস
অষ্টাধ্যায়ী আটটি অধ্যায়ে ৩৯৫৯ টি সূত্র নিয়ে গঠিত, যা প্রত্যেকটি চারটি বিভাগে বা পদে বিভক্ত। বিভিন্ন ধরনের সূত্র রয়েছে, যার মধ্যে বিধিসূত্র রয়েছে- কর্মক্ষম নিয়ম, প্রধান। অন্যান্য, আনুষঙ্গিক সূত্রগুলি হল:
সংশ্লিষ্ট ক্ষেত্র
অষ্টাধ্যায়ী হল ব্যকরণের ভিত্তি, যা বৈদিক অনুষঙ্গ (বেদাঙ্গ) এবং নিরুক্ত, নিঘন্ত ও শিক্ষার মতো অন্যান্যদের পরিপূরক। সম্পূর্ণতা বিসর্জন না দিয়ে অত্যন্ত পরিপূরক হিসেবে বিবেচিত, এটি পরবর্তীতে বিশেষজ্ঞ প্রযুক্তিগত গ্রন্থ বা সূত্রের মডেল হয়ে উঠবে।
পদ্ধতি
টেক্সট ইনপুট হিসাবে আভিধানিক তালিকা (ধাতুপথ, গণপথ) থেকে উপাদান গ্রহণ করে এবং সুগঠিত শব্দ তৈরির জন্য তাদের প্রয়োগ করা অ্যালগরিদম বর্ণনা করে। এটি অত্যন্ত পদ্ধতিগত ও প্রযুক্তিগত। তার পদ্ধতির অন্তর্নিহিত হল ফোনেম, মর্ফিম এবং রুট এর ধারণা। সংক্ষিপ্ততার উপর তার ব্যাকরণের মনোযোগের একটি পরিণতি হল এর অত্যন্ত অনিচ্ছাকৃত কাঠামো, যা "ব্যাকাস -নাউর ফর্ম" এর মতো আধুনিক স্বরলিপির স্মরণ করিয়ে দেয়। তার অত্যাধুনিক যৌক্তিক নিয়ম এবং কৌশল প্রাচীন এবং আধুনিক ভাষাবিজ্ঞানে ব্যাপকভাবে প্রভাবশালী হয়েছে।
পাণিনি বাক্য গঠন, রূপবিজ্ঞান ও অভিধান নিয়ে গঠিত একটি প্রযুক্তিগত ধাতুভাষা ব্যবহার করে। .এই ধাতুভাষাটি ধারাবাহিক মেটা-নিয়ম অনুসারে সংগঠিত হয়েছে, যার মধ্যে কিছু স্পষ্টভাবে বলা হয়েছে যখন অন্যদের অনুমান করা যেতে পারে।
ভাষ্যমূলক ঐতিহ্য
সেই যুগে রচিত অষ্টাধ্যায়ের, যখন মৌখিক রচনা এবং সংক্রমণ ছিল আদর্শ, সেই মৌখিক ঐতিহ্যের মধ্যে দৃ়ভাবে আবদ্ধ। বিস্তৃত প্রচার নিশ্চিত করার জন্য, বলা হয় যে পাণিনি স্পষ্টতার চেয়ে সংক্ষিপ্ততা পছন্দ করেছেন। এটি দুই ঘন্টার মধ্যে শেষ থেকে শেষ পর্যন্ত পাঠ করা যেতে পারে। এটি শতাব্দী ধরে তার রচনার বিপুল সংখ্যক ভাষ্য উত্থানের দিকে পরিচালিত করেছে, যা বেশিরভাগ ক্ষেত্রেই পাণিনির কাজের ভিত্তি স্থাপন করে।
এই বিখ্যাতদের মধ্যে সবচেয়ে বিখ্যাত ও প্রাচীনতমগুলির মধ্যে রয়েছে পতঞ্জলির মহাভাষ্য। অ-হিন্দু গ্রন্থ এবং ব্যাকরণ সম্পর্কিত ঐতিহ্য পতঞ্জলির পরে উদ্ভূত হয়েছিল, যার মধ্যে কিছু আছে জয়েন্দ্রর সংস্কৃত ব্যাকরণ পাঠ্য জৈনধর্ম ও বৌদ্ধধর্মের চন্দ্র দর্শন।
সমালোচনামূলক প্রতিক্রিয়া
অষ্টাধ্যায়ের ভাষায় ভাষা এমনভাবে পরিলক্ষিত হয় যা গ্রীক বা ল্যাটিন ব্যাকরণবিদদের মধ্যে সমান্তরাল নয়। রেনু ও ফিলিওজাত অনুসারে পাণিনির ব্যাকরণ ভাষাগত অভিব্যক্তি ও সংস্কৃত ভাষার মান নির্ধারণকারী ক্লাসিককে সংজ্ঞায়িত করে।
জালোর
জালোর (Jalor) ভারতের রাজস্থান রাজ্যের জালোর জেলার একটি শহর ও পৌরসভা এলাকা।
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ১৭৮ মিটার (৫৮৩ ফুট)।
জনসংখ্যার উপাত্ত
ভারতের ২০০১ সালের আদমশুমারি অনুসারে জালোর শহরের জনসংখ্যা হল ৪৪,৮২৮ জন। এর মধ্যে পুরুষ ৫৩% এবং নারী ৪৭%।
এখানে সাক্ষরতার হার ৬০%। পুরুষদের মধ্যে সাক্ষরতার হার ৭২% এবং নারীদের মধ্যে এই হার ৪৬%। সারা ভারতের সাক্ষরতার হার ৫৯.৫%, তার চাইতে জালোর এর সাক্ষরতার হার বেশি।
এই শহরের জনসংখ্যার ১৬% হল ৬ বছর বা তার কম বয়সী।
প্রাচীন কাজির মসজিদ
প্রাচীন কাজির মসজিদ বা কাজীর মসজিদ বাংলাদেশের রংপুর বিভাগে অবস্থিত একটি প্রাচীন মসজিদ। কুড়িগ্রাম জেলার উলিপুর উপজেলার অন্তর্গত এই প্রাচীন স্থাপনাটি বাংলাদেশ প্রত্নতত্ত্ব অধিদপ্তর এর তালিকাভুক্ত সংরক্ষিত প্রত্নতত্ত্ব। মসজিদটি  উলিপুর  উপজেলার  থেকে প্রায় ৮ কিলোমিটার পশ্চিমে দলদলিয়া ইউনিয়নে  অবস্থিত।
ইতিহাস
এর নির্মাতা ও সময় কাল সম্পর্কে সঠিক ধারণা পাওয়া না গেলেও এর পুব দেয়ালে যে ফারসি ভাষায় খোদাই করা শিলালিপি পাওয়া গিয়েছে তা থেকে জানা যায়, মসজিদটির নির্মাতা হচ্ছেন কাজী কুতুবুদ্দিন। তার নামানুসারে এর নামকরণ করা হয় কাজীর মসজিদ। ধারণা করা হয়, তিনি ছিলেন এ উপমহাদেশে ধর্ম প্রচার করতে আসা রাসুল (সা.) এর সাহাবি ছিলেন ।
বিবরণী
কাজীর মসজিদ তিনটি গম্বুজ আছে। মসজিদটির পুরনো ভবন  বেশ বড় এবং এটি শক্ত ভিত্তির ওপর নির্মিত। এটি নির্মাণের জন্য  ব্যবহার হয়েছে ইট, পাথর ও সুরকি। এটি যখন আবিষ্কার করা হয় তখন এর চার পাশে ছিল জঙ্গল। তা দেখে বোঝা যায় এটি অনেক আগে নির্মিত। এর গায়ে একটি শিলালিপি আছে। মসজিদের পুবদিকে প্রাচীনকালের সানবাঁধানো একটি পুকুর আছে। মসজিদের উত্তরে ঈদগাহ ও পশ্চিমে কবরস্থানসহ প্রায় ৩ একর জমি ইটের প্রাচীর দিয়ে ঘিরে রাখা হয়েছে।
প্রবাসী বাংলাদেশী
প্রবাসী বাংলাদেশী তাদেরকে বলা হয় যারা বাংলাদেশে জন্ম গ্রহণ করার পর অন্য কোনো দেশে পাড়ি জমিয়েছেন। ভালো পরিবেশে বসবাস করা এবং বৈদেশিক মুদ্রা অর্জন ও পরিবারকে অর্থনৈতিক ভাবে সাবলম্বী করার আশায় বাংলাদেশীরা প্রবাসে পাড়ি জমায়। প্রবাসী বাংলাদেশীদের মধ্যে সৌদি আরবে সবচেয়ে বেশি সংখ্যক বসবাস, করে তাদের সংখ্যা প্রায় ১.২ মিলিয়ন। সৌদি আরব ছাড়াও আরব বিশ্বের আরো কয়েকটি দেশে যেমন: কুয়েত, সংযুক্ত আরব আমিরাত, ওমান, কাতার ও বাহরাইনে প্রচুর পরিমানের বাংলাদেশী প্রবাসী বসবাস করে। সেখানে বাংলাদেশীদেরকে বিদেশী কর্মী হিসেবে ধরা হয়।
যুক্তরাজ্যের ২০০১ সালের আদম শুমারির তথ্যমতে প্রায় ৩০০,০০০ জন ব্রিটিশ-বাংলাদেশী (৫০০,০০০ জন ২০০৯ আদম শুমারি) পূর্ব লন্ডন (টাওয়ার হ্যামলেট ও নিউহ্যাম) এ বসবাস করে। যাদের বেশীর ভাগেই সিলেট বিভাগের অধিবাসী। তথ্যমতে ব্রিটিশ বাংলাদেশীদের মধ্যে ৯৫% ই সিলেটের অধিবাসী।
শুধুমাত্র যুক্তরাজ্য এবং মধ্যপ্রাচ্য নয় যুক্তরাষ্ট্রে বিশেষ করে নিউইয়র্ক সিটি, নিউজার্সি ও অন্যান্য প্রদেশে বিপুল পরিমানের প্রবাসী বাংলাদেশী বসবাস করে। এছাড়াও দক্ষিণ-পূর্ব এশিয়ার দেশ মালয়েশিয়া, দক্ষিণ কোরিয়া ও জাপান এবং পশ্চিমা দেশগুলো যেমন, ইতালি, কানাডা ও অস্ট্রেলিয়াতেও প্রচুর প্রবাসী বাংলাদেশী বসবাস করে।
মধ্যপ্রাচ্য
সারাবিশ্বে যতজন প্রবাসী বাংলাদেশী বসবাস করে তাদের সিংহভাগই মধ্যপ্রাচ্যে বসবাস করে। প্রায় ২৮ লক্ষ প্রবাসী বাংলাদেশী মধ্যপ্রাচ্যে বসবাস করে যাদের অর্ধেক সৌদি আরবে এবং চার ভাগের এক ভাগ আরব আমিরাতে বসবাস করে। বাংলাদেশীরা সাধারণত টেকনিশিয়ান, গৃহস্থালী কর্মী, শ্রমিক, ব্যাবসায়ী এবং চাকরিজীবী হিসেবে মধ্যপ্রাচ্যে যায়। এছাড়া বিপুলসংখ্যক বাংলাদেশী ইঞ্জিনিয়ার এবং চিকিৎসক রয়েছে।
সৌদি আরব
সৌদি আরবে ২০ লক্ষেরও বেশি প্রবাসী বাংলাদেশীদের সম্প্রদায় গড়ে উঠেছে। বাংলাদেশ সৌদি আরবের সবচেয়ে বেশি শ্রমিক যোগান দেয়। সৌদি আরবে ২০০৭ সালে ১৫ লক্ষ ভিসার মধ্যে প্রায় ২৩.৫০ শতাংশ ভিসা বাংলাদেশীদের দেওয়া হয়।
সংযুক্ত আরব আমিরাত
২০১৩ সাল পর্যন্ত ১ মিলিয়নেরও বেশি বাংলাদেশী সংযুক্ত আরব আমিরাতে বসবাস করে।
কাতার
২০১৯ সাল পর্যন্ত ৪,০০,০০০ জনের বেশি বাংলাদেশী কাতারে বসবাস করে।
কুয়েত
জনশক্তি, কর্মসংস্থান ও প্রশিক্ষণ ব্যুরো বিএমইটি তথ্য অনুযায়ী, ১৯৭৬ থেকে ২০১৬ সালের মার্চ পর্যন্ত ৫ লাখ ৫ হাজার ৪৭ জন বাংলাদেশী গেছেন কুয়েতে। এর মধ্যে ১৯৭৬ থেকে ১৯৯০ সাল পর্যন্ত গড়ে প্রতিবছর ১০ হাজার লোক কুয়েতে গেছেন। ১৯৯১ সালে উপসাগরীয় যুদ্ধে কুয়েতের পক্ষে অবস্থানের কারণে দেশটিতে বাংলাদেশের সুনাম বেড়ে যায়। এরপর ১৯৯১ থেকে ২০০০ সাল পর্যন্ত গড়ে ২৫ হাজার লোক দেশটিতে গেছেন। ২০০১ সালের পর তা ক্রমান্বয়ে বাড়তে থাকে এবং প্রতিবছর ৩০ থেকে ৪০ হাজার লোক কুয়েতে যেতে থাকেন। ২০০৭ সালের শেষে বাজারটি বন্ধ হয়ে যায়। এরপর ২০০৮ সালে মাত্র ৩১৯ জন, ২০১০ সালে ৪৮ জন, ২০১১ সালে ২৯ জন, ২০১২ সালে মাত্র ২ জন ও ২০১৩ সালে ৬ জন কর্মী যান দেশটিতে।
২০১৪ সালের শেষ দিক থেকে আবারও কর্মী যাওয়া শুরু করে। গত বছর ১৭ হাজার ৪৭২ জন কর্মী গেছেন দেশটিতে।
জনশক্তি রফতানিকারকরা বলছেন, ২০০৫ সালেও ৪৭ হাজার কর্মী গেছেন দেশটিতে। বাজার পুরোপুরি চালু হলে বছরে ৫০ হাজারেরও বেশি কর্মীর কর্মসংস্থান হতে পারে।
ওমান
ওমানে বাংলাদেশী প্রবাসী শ্রমিকদের সংখ্যা প্রায় ৪.৬%। পরিসংখ্যান বলছে, ওমানের মাটিতে বাংলাদেশী প্রবাসী শ্রমিকের সংখ্যা সবচেয়ে বেশি এবং সুনামেও তারা সবার শীর্ষে। ফলে অন্য যেকোন দেশের শ্রমিকদের তুলনায় ওমানে বাংলাদেশী শ্রমিকদের রয়েছে বিশেষ চাহিদা।
সবশেষ ‘ন্যাশনাল সেন্টার অ্যান্ড ইনফরমেশন’ (এন সি এস আই) এর তথ্য মতে, ডিসেম্বর, ২০১৬ এর শেষের হিসাব অনুযায়ী ওমানে বাংলাদেশীদের সংখ্যা ৬,৯৮,৮৮১। ভারতীয়রা দ্বিতীয় সর্বোচ্চ, তাদের সংখ্যা ৬,৮৯,৬০০ এবং ২,৩২,৪২৬ জন নিয়ে পাকিস্তানিরা তৃতীয় অবস্থানে রয়েছে।
বিশেষজ্ঞরা বলছেন, মধ্যপ্রাচ্যের শ্রমবাজারে এটি একটি বড় উদাহরণ হতে পারে। যেখানে অন্যান্য দেশে বাংলাদেশী কর্মীদের নিয়ে নানা নেতিবাচক ইমেজ বা ধারণা ছড়ানো হচ্ছে, সেখানে ওমানের প্রবাসী বাংলাদেশীরা নিজেদের ইতিবাচক ভাবমুর্তিতে অটল। তারা অন্যান্য অভিবাসী শ্রমিকদের তুলনায় বেশি পরিশ্রমী। আর এজন্য তারা যথেষ্ট মূল্যায়নও পাচ্ছে।
জনশক্তি বিশ্লেষকরা বলছেন, গত ডিসেম্বরের শেষ নাগাদ এনএসআই এর হিসাব অনুযায়ী ওমানে বেসরকারি খাতে ১৫,০৪,৯৩৬ জন, সরকারি খাতে ৬০,১৯৬ এবং গৃহকর্মী ও ড্রাইভার হিসেবে যাওয়া ২,৮৩,০৪৩ জনসহ মোট কর্মী সংখ্যা দাঁড়িয়েছে ১,৮৪৮,১৭৫ এ।
এদিকে, ওমানের সরকারি হিসাব অনুযায়ী গত বছরের জানুয়ারিতে মোট জনসংখ্যা দাঁড়িয়েছে ৪,৫৬,৮,০০৩ এ। যেখানে এনএসআইয়ের হিসেব মতে মোট প্রবাসীর সংখ্যা ২,০৯৪,৬১৬। অর্থ্যাৎ ওমানের মোট জনসংখ্যার ৫৪.১ শতাংশই হচ্ছে প্রবাসী বাংলাদেশী
ভারত
মূল নিবন্ধ: বাংলাদেশ-ভারত সম্পর্ক
পাকিস্তান
প্রায় ৫ মিলিয়ন অবৈধ অবিভাসী পাকিস্তানের কোয়েট্টা, পেশোয়ার, লাহোর, ইসলামাবাদ, রাওয়ালপিন্ডি ও করাচিতে বসবাস করে, যাদের মধ্যে ২০ লক্ষ বাংলাদেশী, ২৫ লক্ষ আফগান এবং ৫ লক্ষ অন্যান্য যেমন, আফ্রিকান, ইরানি, ইরাকি ও মিয়ানমারের নাগরিক।
মালদ্বীপ
মালদ্বীপে বেশির ভাগ বাংলাদেশী অবৈধভাবে বসবাস করছে। মালদ্বীপের পররাষ্ট্র মন্ত্রণালয়ের তথ্যমতে দেশটিতে প্রায় ৫০,০০০ বাংলাদেশী বসবাস করে (২০১১)।
দক্ষিণ কোরিয়া
দক্ষিণ কোরিয়াতে ১৩ হাজারের বেশি বাংলাদেশী রয়েছে। তাদের মধ্যে খুব সামান্য পরিমানের অবৈধ। এই বাংলাদেশী অভিবাসীদের প্রতি কিছু কুসংস্কারকে কেন্দ্র করে, ২০০৯ সালে কোরিয়ান চলচ্চিত্র বান্ধবী, সিন দোং-ইল নির্মিত হয়েছে।
জাপান
অন্যান্য দেশের মত জাপানেও প্রবাসী বাংলাদেশী রয়েছে যাদের সংখ প্রায় ১১,০৫৫ (২০০৫ সালের তথ্যমতে)
যুক্তরাজ্য
ব্রিটিশ বাংলাদেশী সম্প্রদায় যুক্তরাজ্যের বৃহত্তম অভিবাসী সম্প্রদায়। তারা প্রধানত ইস্ট লন্ডন, টাওয়ার হ্যামলেটসে বসবাস করে। এখানে বসবাসকারী মোট জনসংখ্যার প্রায় ৩৩ শতাংশই বাংলাদেশী। জাতীয় আদম শুমারির তথ্যমতে প্রায় ৪০০,০০০ বাংলাদেশী ব্রিটেনে বসবাস করে যাদের ৯৫ ভাগই সিলেটি। লন্ডনের বাইরেও যেমন ম্যানচেস্টার, ওয়েস্ট মিনিস্টার ইত্যাদিতে প্রচুর পরিমানে সিলেটি প্রবাসী বাংলাদেশী বসবাস করে।
মার্কিন যুক্তরাষ্ট্র
২০০০সালের আদম শুমারি মতে যুক্তরাষ্ট্রে পায় ৯৫,৩০০ জন বাংলাদেশী আছে। সুতরাং এটা অনুমান করা হয় মার্কিন যুক্তরাষ্ট্রে অন্তত দেড় লক্ষ বাংলাদেশী আছে। ১৯৯০ সালের দিকে বাংলাদেশীরা প্রথম মার্কিন যুক্তরাষ্ট্রে যাওয়া শুরু করে। তারা নিউ ইয়র্ক, নিউ জার্সি, ফিলাডেলফিয়া, এবং ওয়াশিংটন ডিসির প্যাটারসনের শহরাঞ্চলে বসতি স্থাপন করে। বাংলাদেশী, পাকিস্তানি ও ভারতীয়রা রেস্টুরেন্ট ব্যাবসার সাথে জড়িত। বাংলা নববর্ষের বৈশাখী মেলা নিউইয়র্ক, প্যাটারসন, ফিলাডেলফিয়া, ওয়াশিংটন ডিসি এবং অন্যান্য শহরে ঘটা করে অনুষ্ঠিত হয়। ২০১২ সালে প্রায় ১৩.৯ বিলিয়ন ডলার বিদেশী মুদ্রা বাংলাদেশে আসে।
ইতালি
বাংলাদেশীরা ইতালির বৃহত্তম অভিবাসী জনগোষ্ঠী। ২০০৫ সালের তথ্যমতে ইতালিতে বসবাসরত বাংলাদেশীরা ছিলেন প্রয় ১১৩,৮১১ জন। বাংলাদেশীদের অধিকাংশই নাপোলি, বোলোনিয়া, জেনোয়া, রোম, মিলান ও ভেনিসে বসবাস করে।
ব্রাজিল
দক্ষিণ আমেরিকার দেশ ব্রাজিলে রয়েছে ২৫০০০ হাজার বাংলাদেশী। ২০০৫ সালে প্রথম বাংলাদেশীরা ব্রাজিলে যাওয়া শুরু করে । বর্তমানে অনেক বাংলাদেশী ব্রাজিলে প্রতিষ্ঠিত ব্যবসায়ী ।
কানাডা
কানাডীয় বাংলাদেশী তাদেরকে বলা হয় যারা বাংলাদেশে জন্মগ্রহণ করে পরবর্তীতে কানাডায় অভিবাসন করছেন। এদের বেশীর ভাগ কানাডার নাগরিক অথবা স্থায়ী বসবাসকারী।
২০২০ সালে বাংলাদেশী কানাডিয়ানের সংখ্যা আনুমানিক ১ লাখ ২০ হাজার যার প্রায় ৭০ হাজারই বসবাস করে টরন্টো শহরে। মন্ট্রিয়াল,ভেংকুবার ও অটোয়ায় উল্যেখযোগ্য সংখ্যাক বাংলাদেশী বসবাস করে। বাংলাদেশী কানাডিয়ানরী সরকারী বেসরকারী অফিস জব, ব্যবসা, রিটেইল ও সেবা কর্মে নিয়োজিত আছেন।
কানাডায় অন্যসব অভিবাসীদের মতো বাংলাদেশী কানাডীয়দের ফরাসিভাষী এবং ইংরেজিভাষী বাংলাদেশীতে বিভক্ত করা হয়। এই পার্থক্য পূর্ব কানাডার সুস্পষ্ট।
অস্ট্রেলিয়া
অস্ট্রেলিয়ায় বাংলাদেশীরা ক্ষুদ্রতম অভিবাসী হিসেবে বসবাস করে। অস্ট্রেলিয়ায় প্রায় ২০,০০০ বাংলাদেশী বসবাস করে। যাদের বেশির ভাগেই প্রধানত নিউ সাউথ ওয়েলস ও ভিক্টোরিয়া রাজ্যে এবং সিডনি ও মেলবোর্নের শহরগুলোতে বসবাস করে।
১৯৮০ এএফসি এশিয়ান কাপ
১৯৮০ এএফসি এশিয়ান কাপ এশিয়ান কাপের ৭ম আসর ছিল, যা কুয়েতে ১৯৮০ সালের ১৫ হতে ৩০শে সেপ্টেম্বর পর্যন্ত অনুষ্ঠিত হয়েছিল। এই আসরে সর্বমোট ১০টি দল অংশগ্রহণ করেছিল, যারা ২টি গ্রুপে বিভক্ত হয়ে গ্রুপ পর্বে মুখোমুখি হয়েছিল। দুই গ্রুপে‌র প্রথম এবং দ্বিতীয় স্থান অধিকারী দল নকআউট পর্বের জন্য উত্তীর্ণ হয়েছিল। উক্ত আসরের ফাইনালে কুয়েত দক্ষিণ কোরিয়াকে ৩–০ গোলের ব্যবধানে পরাজিত করে প্রথমবারের মতো শিরোপা জয়লাভ করেছে।
শ্রীশ্রী বাসুদেব থান
শ্রীশ্রী বাসুদেব থান লখিমপুর জেলার ঢকুয়াখনার পূর্ব প্রান্তে অবস্থিত একটি ইতিহাস প্রসিদ্ধ থান। ঢকুয়াখনা চারিআলি থেকে পশ্চিমমুখ করে প্রায় ১০ কি:মি: গেলে এই প্রসিদ্ধ থানটি পাওয়া যায়।। থানটির সাথে বাসুদেবের একটি নামঘর আছে। সত্রের মোট আয়তন প্রায় ২০০ বিঘা। বর্তমানে এই তীর্থস্থানটি বলাহী চামপরা এবং চৌপারের মধ্যের সোবণশিরি নামের স্থানে অবস্থিত ।
ইতিহাস এবং প্রবাদ
পূর্বে সত্রের ভূমি (যেখানে এটি মূলে অবস্থিত ছিল) ১৩৯২ খ্রিস্টাব্দে সদধাপুর/শদেয়া রাজ্যের চুতীয়া রাজা সত্যনারায়ণ বিষ্ণু পূজা করতে নারায়ণকে দান করেছিলেন এবং সাথে একটি মন্দির নির্মাণ করা হয়েছিল। কিন্তু, বানভাসি জলের কারণে মন্দিরটির স্থান পরিত্যক্ত হয় এবং ১৪০১ খ্রিস্টাব্দে রাজা লক্ষ্মীনারায়ণ (সত্যনারায়ণের পুত্র) একভাগ নতুন করে মন্দিরের প্রতিষ্ঠিত করেন। মন্দিরটির ভূমি রবিদাস বনসপতি নামের একজন পুরোহিতকে দান করা হয়েছিল। পরের পর্য্যায়ে রবিদাসের বংশের বাহুদ নামের একজন ব্রাহ্মণ বৈষ্ণব সন্ত দামোদরদেব আতাকে সত্র প্রতিষ্ঠার জন্য মন্দিরটি দিয়ে দিয়েছিলেন।
চরিত পুথির মতে, ঠাকুরের আগমনের দিন রাতে স্বর্গদেউ জয়ধ্বজসিংহ রাতের স্বপ্নে চতুর্ভূজরূপী বিষ্ণুর অবতার দর্শন করে পরদিন ঠাকুরর আগে ব্যক্ত করে এবং নিজ রাজ্যে সত্রাদি করতে কুণ্ডিলর(শদিয়া) থেকে বাসুদেব মূর্তি আনতে রাজআধিকারিক প্রেরণ করেন। মূর্তি আনার পর সোবণশিরি নদীর কাছের চারিভাগী নামের স্থানের বাসুদেব মন্দিরের ভূমিতে সত্র স্থাপন করেন। এই চারিভাগী এবং লাউমুরী নামের স্থানে এই দুটি সত্র দামোদর ঠাকুর প্রতিষ্ঠা করার জন্য নরোয়াসত্র নামে প্রসিদ্ধ হল। ১৮৫৮ সালে দামোদর ঠাকুরের মৃত্যুর পর তাঁর পুত্র রমাকান্তর সময়ে বাসুদেব থান নরোয়া সত্র নামে পরিচিত হয়। ১৬৮৩ সালে রমাকান্ত আতার মৃত্যুর পরে তাঁর পুত্র রামদেব আতা দায়িত্বভার গ্রহণ করেন। কিন্তু সোবণশিরি গ্রাস করলে থানটি সেখান থেকে তুলে এনে চামপরা এবং কঢ়ানৈর মধ্যে রমাকান্ত আতার পুত্র রামচরণ আতার সময়ে স্বর্গদেউ শিবসিংহের রাজসাহায্যে প্রতিষ্ঠা করা হয় এবং বাসুদেব থান নামে প্রসিদ্ধি লাভ করে। সাতসরী আসাম ইতিহাসতে উল্লেখ থাকা মতে, মানের আক্রমণে সত্র উজার হওয়ার পর নরোয়ার অচ্যুত আতা পুনরায় সংস্কার করে থানটি তৈরি করেন। অচ্যুত আতার বিয়োগর পর তাঁর চারজন পুত্রের বরপুত্র মুক্তিনাথদেব সত্রের সত্রাধিকার হওয়ার সাথে থানের অভ্যন্তরীণ বিষয়ে পুত্র কুশচন্দ্রদেব এবং মহেশচন্দ্রদেব এবং বহির্বিষয়ের দেখাশুনা করেছিলেন শিবচন্দ্রদেব। এদের সময়ে ১৯৩৫ খ্রিস্টাব্দে বর্তমান বাংলাদেশের এবং তখনকার পূর্ববঙ্গ থেকে রাজমিস্ত্রী এনে চারিকোণ বিশিষ্ট পকী মন্দির নির্মাণ করা হয়
প্রথম অবস্থায় এই সত্রটির নাম "নরোয়া সত্র"। এখনকার সত্রটির নামকরণকে নিয়ে অনেকের মতবিরোধ হতে দেখা যায়। অনেকেই বলে যে, দামোদর আতা উজনির থেকে আসেন এবং তিনিই এই লাউমূরি সত্র স্থাপন করেছিলেন। বাহুদ নামের একজন ব্রাহ্মণ দামোদর আতাকে সত্রটির মাটিটুকু উপহার হিসাবে দিয়েছিলেন। ১৭০৭ সালে আহোম স্বর্গদেউ গৌরীনাথসিংহ এখানে আসেন, কিন্তু অগত্যা কারণে তিনি পুনরায় ফিরে চলে গিয়েছিলেন। যে নদী দিয়ে তিনি নৌকায় আসেন সেই নদীটি চামপরা বলে পরিচিত। ১৭ শতকের আরম্ভতে রামাকান্ত আতা আচম্বিতে নিম্নের বরপেটায় গিয়ে সেখানে থাকতে শুরু করেন। পরে সেই সত্রটির সাথে একটি প্রকান্ড নামঘর তৈরি করা হয়। মাঘী পূর্ণিমার রাতে সেখানে "পাল নাম"-এর আজও চলে আছে। প্রবাদ আছে যে, এখানে যে প্রার্থনা করে তাঁর মনোস্কামনা পূর্ণ হয়। আসামের দূর-দূরান্তের ভক্তের সাথে নেপালের অসংখ্য ভক্তকে এসে এখানে প্রার্থনা করতে দেখা যায়। থানটির কথা নেপালে কীভাবে এমন প্রসিদ্ধ হল এর বিবরণ কোথাও পাওয়া যায় না।
বিবরণ
এই থানের মাটি প্রায় ২০০টি আবরা। প্রায়ভাগ গাছ-গাছালিতে ভরা। এই থানের কাছের অনেক গ্রামে বিভিন্ন মূর্তি উদ্ধার হয়েছে, যে মূর্তি লোকেরা এই থানে অর্পণ করেছেন।
জন বিশ্বাস
লোকবিশ্বাসানুসারে, রুক্মিণী বাসুদেব থানের মূর্তি নির্মাণ করেছিলেন, বাসুদেবকে নিজের পতি হিসাবে পেতে। সেজন্য এই থানে ইচ্ছা পূর্ণ করার শক্তি আছে বলে বিশ্বাস করা হয়।
যোগযোগ
লখিমপুরের নকাড়ী রেলওয়ে স্টেশন সমীপতম্‌ রেলওয়ে স্টেশন ও লীলাবাড়ি বিমানবন্দর সমীপতম্‌ বিমান বন্দর।
শাখা থান
সত্রাধিকার মুক্তিনাথদেব গোস্বামীর সময়ে লখিমপুরের বিহপুরীয়া এবং পাহাড়ে দুটি শাখা থান প্রতিষ্ঠা করা হয়। এই দুটি যথাক্রমে—
বাসুদেব নামের অর্থ এবং তাৎপর্য
“কৃষ্ণ বাসুদেব” নামের আভিধানিক ব্যুৎপত্তি এবং অর্থ হচ্ছে-
বসুদেব+ষ্ণ (অপত্যার্থে) = বাসুদেব;
মহাপুরুষ মাধবদেবের ঘোষার নামান্বয় অংশের ব্যুৎপত্তি করলেও পাওয়া যায় যে, পরমব্রহ্মের ‘কৃষ্ণ’ এবং ‘বাসুদেব’ এই দুটি নামে ব্রহ্মার একরূপকেই প্রকাশ করে একটি টাকার দুটি পিঠরূপে জগতে বিরাজ করেছে। কৃষ্ণরূপে সমস্ত পৃথিবীকে আনন্দ সাগরে দ্রবীভূত করে, বাসুদেবরূপে সমস্ত জগতে বাস করছেন এবং সমস্ত জগৎ তাতে নিবাস করছেন। সেই নিমিত্তে পণ্ডিতরা পরমব্রহ্ম কৃষ্ণকে বাসুদেব বলেছেন।
নরোয়া নামের তাৎপর্য
বেড সাহেবের “আসামের বিবরণ” পুথির মতে, ছাঁপরা নদীর পারে নরোয়া নামের স্থানে একটি থান আছে বলে উল্লেখ আছে এবং তাতে বছরে সহস্রাধিক দর্শনার্থী এসে বাসুদেব মূর্তি দর্শন করেন।
"NAROA is much smaller district, which does not exceed eight miles in length and six in breadth. It is chiefly noted for a temple or Takoorbari. The waters of Sowpurra (Champora) river contribute to enrich the estate of the NAROA GOSAIN or GOSWAMI. --- P. Wedd"
দামোদর ঠাকুর আই কনকলতার সাথে এসে বরদোয়া থান পুনরোদ্ধার করে নতুনভাবে একটি সত্র প্রতিষ্ঠা করেন এবং নতুনভাবে প্রতিষ্ঠা করার নিমিত্তে সত্রটিকে নরোয়া সত্র বলা হয় । অন্যদিকে বাসুদেবের মূর্তি বিরাজ করা থানটিতে নরোয়া বংশের গোঁসাই থাকার কারণে একে নরোয়া সত্রও বলে জানা যায়
বাসুদেব থানের মূর্তি
বাসুদেব থানের মূর্তিসমূহ বহু কালের পুরানো। পুরানো বাসুদেব থানের মূর্তিটি চুতীয়া রাজা সত্যনারায়ণ দ্বারা প্রতিষ্ঠা করা হয়েছিল। বর্তমান থানের (সত্রর) বৃহৎ পাথরের মূর্তিটি কুণ্ডিলের চুতীয়া রাজার হাতে ছিল এবং পর‌বর্তীকালে দামোদর দেবের সময়ে নরোয়া সত্র পর্যন্ত স্থানান্তর করা হয়েছিল। এমনভাবে বাসুদেব থান এবং নরোয়া সত্রের সংযোগ ঘটে। ‘ঠাকুর চরিত্র’ নামের সাঁচিপতীয়া একটি পুথির থেকে জয়ধ্বজসিংহের সময়ে বাসুদেব-মূর্তি শদিয়া থেকে এনে নরোয়া থানে স্থাপন করা হয়েছিল বলে জানা যায়। কলীয়া পাথরে খোদিত এই মূর্তিটির শিল্পকর্ম যথেষ্ট উল্লেখযোগ্য। চতুর্ভুজবিশিষ্ট এই মূর্তির উচ্চতা ৪ ফুট অর্থাৎ ১২২ সেমিঃ। মন্দিরে থাকা অন্যান্য মূর্তি এবং কলার্কীতিসমূহ ১৪শ খ্রিস্টাব্দে চুতীয়া রাজার সময়ের বলে ধরতে পারা যায়।
অতিথিশালা
বাসুদেবে একটি অতি সুন্দর অতিথিশালা আছে। দূরের ভক্তদের জন্য এখানে থাকা এবং খাওয়ার সু-ব্যবস্থা আছে।
যোগাযোগ
বাসুদেব পর্যন্ত আসতে দুটি রাস্তা আছে। একটি ঘিলামরার বরদৈবাম থেকে এবং অন্যটি ঢকুয়াখনা পড়ে।
অ্যাঞ্জেল ওক
অ্যাঞ্জেল ওক হলো সাউথ ক্যারোলাইনার চার্লস্টনের কাছে জন দ্বীপের অ্যাঞ্জেল ওক পার্কে অবস্থিত একটি দক্ষিণা লাইভ ওক (Quercus virginiana)। গাছটি ৪০০-৫০০ বছর বয়সী বলে ধারণা করা হয়। এটি লম্বায় ৬৬.৫ ফুট (২০ মিটার), পরিধি ২৮ ফুট (৮.৫ মিটার) এবং বড় পরিসরে এমন ছায়া তৈরি করে যা ১৭,২০০ বর্গফুট (১,৬০০মি২) জায়গা আবৃত করে। মূল কাণ্ড হতে এর দীর্ঘতম শাখার দূরত্ব দৈর্ঘ্যে ১৮৭ ফুট। অ্যাঞ্জেল ওক লাইভ ওক সোসাইটিতে নিবন্ধিত ২১০ তম গাছ।
পটভূমি
অ্যাঞ্জেল ওকের নামটি এসেছে জাস্টাস অ্যাঞ্জেল এবং তার স্ত্রী মার্থা ওয়েট টকার অ্যাঞ্জেল এর মালিকানা থেকে। স্থানীয় লোককাহিনীতে পূর্বকালে গাছের চারপাশে ফেরেশতা হিসাবে উপস্থিত হওয়া প্রাক্তন দাস ভূতের গল্প প্রচলিত আছে।
এঞ্জেল ওককে মিসিসিপি নদীর পূর্বতীরের প্রাচীনতম গাছ বলে দাবি করা হলেও উত্তর এবং দক্ষিণ ক্যারোলাইনা জুড়ে বাল্ড সাইপ্রেস গাছগুলিই উল্লেখযোগ্য পরিমাণে প্রাচীন। উত্তর ক্যারোলিনার একটি উদাহরণ ১৬০০ বছরেরও বেশি পুরানো।
ইতিহাস
১৯৮৯ সালে হারিকেন হিউগো চলাকালীন অ্যাঞ্জেল ওক মারাত্মকভাবে ক্ষতিগ্রস্ত হয়েছিল তবে এর পরে সুস্থ হয়ে উঠেছে। চার্লসটন সিটি ১৯৯১ সাল থেকে গাছ এবং আশেপাশের পার্কের মালিকানাপ্রাপ্ত হয়েছে।
অ্যাঞ্জেল ওকের সাইটে উন্নয়ন বাধাগ্রস্ত হতে শুরু করেছে। ২০১২ সালে, অ্যাঞ্জেল ওক থেকে দূরে একটি ৫০০-ইউনিটের অ্যাপার্টমেন্ট কমপ্লেক্স নির্মাণের পরিকল্পনাটিকে সেভ দ্য অ্যাঞ্জেল ওক এবং উপকূলীয় সংরক্ষণ লিগ নামে একটি দল আদালতে চ্যালেঞ্জ জানায়; তাদের উদ্বেগের মধ্যে ছিলো ভূগর্ভস্থ জল এবং পুষ্টির উপর নির্মাণের প্রভাব পড়তে পারে। ডিসেম্বর, ২০১৩ সালে লো-কাউন্টি ল্যান্ড ট্রাস্ট উদ্‌যাপন করেছে "রাজকীয়  গাছ সংলগ্ন ১৭ একর জমির সংরক্ষণ।" অ্যাঞ্জেল ওক সংলগ্ন ১৭ একর জায়গাটি লো-কাউন্ট্রি ল্যান্ড ট্রাস্ট কিনে এই অঞ্চলটিকে তথাকথিত উন্নয়নের হাত থেকে রক্ষা করেছিল।
লেখক এমিলি নেলসনের দ্য হার্ট অফ এ চাইল্ড বইটিতে এঞ্জেল ওক বিশেষভাবে উল্লেখিত হয়েছে।
হার্জেন ফ্লোরেন্স বিধ্বস্তের পরে ক্যারোলিনাদের শক্তিকে সালাম জানিয়ে অ্যাঞ্জেল ওক ছিলো সেপ্টেম্বর, ২০১৮ সালে একটি অলস্টেট টেলিভিশন বিজ্ঞাপনের কেন্দ্রবিন্দু।
ট্রেভোহ চালোবাহ
ট্রেভোহ টম চালোবাহ (Trevoh Chalobah; জন্ম: ৫ জুলাই ১৯৯৯; ট্রেভোহ চালোবাহ নামে সুপরিচিত) হলেন একজন সিয়েরা লিয়নীয়-ইংরেজ পেশাদার ফুটবল খেলোয়াড়। তিনি বর্তমানে ইংল্যান্ডের পেশাদার ফুটবল লিগের শীর্ষ স্তর প্রিমিয়ার লিগের ক্লাব চেলসির হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেললেও মাঝেমধ্যে রক্ষণাত্মক মধ্যমাঠের খেলোয়াড় হিসেবে খেলেন।
২০১৪ সালে, চালোবাহ ইংল্যান্ড অনূর্ধ্ব-১৬ দলের হয়ে ইংল্যান্ডের বয়সভিত্তিক পর্যায়ে অভিষেক করেছিলেন।
প্রারম্ভিক জীবন
ট্রেভোহ টম চালোবাহ ১৯৯৯ সালের ৫ই জুলাই তারিখে সিয়েরা লিওনের ফ্রিটাউনে জন্মগ্রহণ করেছেন এবং সেখানেই তার শৈশব অতিবাহিত করেছেন।